Φραγκίσκος της Βουρβόνης-Βαντόμ

Ο Φραγκίσκος της Βουρβόνης-Βαντόμ (François de Bourbon-Vendôme, 1470 - 30 Οκτωβρίου 1495) από τον Οίκο των Βουρβόνων, ήταν κόμης του Βαντόμ (1477-1495) και Γάλλος ευγενής.

Βιογραφία
Ήταν γιος και διάδοχος του Ιωάννη Η΄ κόμη του Βαντόμ και της Ισαβέλλας του Μπωβώ, κόρης τού Λουδοβίκου μαρεσάλη της Προβηγκίας.Achaintre, Nicolas Louis, Histoire généalogique et chronologique de la maison royale de Bourbon,Vol.1, (Rue de L'École de Médecine, 1825), 362. Διαδέχθηκε τον πατέρα του σε ηλικία 7 ετών· την εποχή που ήταν ανήλικος, την εξουσία στο δουκάτο διαχειριζόταν ο θείος του Λουδοβίκος.

Γάμος με την Μαρία του Λουξεμβούργου

Δέχθηκε το 1484 και την κομητεία του Μοντουμπλό που ενσωματώθηκε στην κομητεία του Βαντόμ. Ήταν έμπιστος ακόλουθος της Άννας των Βαλουά και τού αδελφού της βασιλιά Καρόλου Η΄ της Γαλλίας. Νυμφεύτηκε το 1487 τη Μαρία του Λουξεμβούργου,Achaintre, 366. χήρα του Ιακώβου της Σαβοΐας, η οποία είχε μεγάλες εκτάσεις ως προίκα της, όπως οι κομητείες του Σαιν-Πωλ και Σουασσόν στην Πικαρδία και τον πύργο του Κοντέ που ανήκε στον Οίκο της, αυτόν τού Λουξεμβούργου.

Οικογένεια

Νυμφεύτηκε το 1487 τη Μαρία από τον Οίκο του Λουξεμβούργου, κόρη και κληρονόμο του Πέτρου Β΄ κόμη του Σαιν-Πολ.Ήταν κόρη της 2ης εξαδέλφης του Μαργαρίτας της ΣαβοΐαςΠαιδιά του ήταν:

 Κάρολος 1489-1537, δούκας του Βαντόμ.
 Φραγκίσκος 1491-1545, κόμης του Σαιν-Πολ.
 Λουδοβίκος 1493-1557, καρδινάλιος και αρχιεπίσκοπος του Σαν (Sens).
 Αντουανέτα 1493-1583, παντρεύτηκε τον Κλαύδιο του Οίκου της Λωρραίνης, δούκα του Γκιζ.
 Λουίζα 1495-1575, ηγουμένη του αββαείου στο Φοντεβρώ.

Από τη μη νόμιμη σχέση του με την Ισαβέλλα του Γκρινί, είχε ένα φυσικό τέκνο:
 (νόθος) Ιάκωβος των Βουρβόνων. Sandret, Louis, Revue nobiliaire historique et biographique, Vol.10, (Libraire Societes des Antiquaires de France, 1875), 488.

Πέθανε πρόωρα στο Βερτσέλλι και τον διαδέχθηκε ο μεγαλύτερος γιος του Κάρολος Δ΄ υπό την κηδεμονία της μητέρας του.

 Πρόγονοι  

Παραπομπές

Πηγές

Achaintre, Nicolas Louis, Histoire généalogique et chronologique de la maison royale de Bourbon,Vol.1, Rue de L'ecole de Medecine, 1825.
Sandret, Louis, Revue nobiliaire historique et biographique, Vol.10, Libraire Societes des Antiquaires de France, 1875.

Κατηγορία:Οίκος των Βουρβόνων
Κατηγορία:Κόμητες του Βαντόμ
Κατηγορία:Κόμητες του Σουασόν